गोरखपुर. रविवार को दीन दयाल उपाध्याय गोरखपुर यूनिवर्सिटी में उत्तर प्रदेश सांस्कृतिक, सामजिक संस्थान द्वारा आयोजित 'विमर्श और हस्तक्षेप की आवश्यक पहल' कार्यक्रम में भाग लेने पहुंचे सपा सुप्रीमों मुलायम सिंह यादव को भी आखिरकार राम और तुलसीदास का सहारा लेना पड़ा।
उन्होंने राम चरित मानस की चौपाई "नाथ संभुधनु भंजनिहारा, होइहि केउ एक दास तुम्हारा।" बोलते हुए कहा कि रामायण और गीता जैसे ग्रन्थ समाज में एक आदर्श प्रस्तुत करते हैं। वह आये तो थे बुद्धजीवियों को इकठ्ठा कर पूर्वांचल के विकास के सम्बन्ध में चर्चा करने लेकिन पूरा सम्मलेन महज सपा कार्यकर्ता सम्मलेन बनकर रह गया।
कार्यकर्ता एक तरफ जहां हर उद्बोधन के बाद नारेबाजी कर रहे थे, तो वहीं सपा सुप्रीमो भी अपने भाषण के दौरान केवल सपा सरकार की उपलब्धियां गिनाते नजर आये।
सुबह कार्यक्रम शुरू होने से पहले ही पूरी तरह से सपाई रंग में दिखा। हालांकि आयोजकों ने बैठने वालों के लिए अलग अलग गैलरी बना रखी थी, लेकिन नेता जी को अपनी शक्ल दिखाने के चक्कर में हर कार्यकर्ता सबसे आगे बैठने की होड़ में था। यहाँ तक कि कार्यक्रम शुरू होने के पेहले ही एक वक़्त ऐसा आया कि मीडिया के लोगों को कार्यक्रम के बहिष्कार की चेतावनी देनी पड़ी।
मीडिया के लिए बनी गैलरी में पूरी तरह से सपा कार्यकर्ताओं का कब्ज़ा था। जब मीडिया कर्मियों ने उठकर जाना शुरू किया तो आयोजकों ने मीडिया गालेरी में बैठे सपा कार्यकर्ताओं और नेताओं के हाथ पैर जोड़कर उनसे सीट छोड़ने का निवेदन किया। इस पर भी कई नेताओं के इनकार कर देने के बाद अलग से कुर्सियां लगाकर हालात को संभाला गया।
आगे पढिए, कब स्थिति बन गई हास्यास्पद...
awa_Deva hin_Deva hin_Deva hin_Deva hin_Deva hin_Deva